Hei, jeg heter Are Frode Kvanum, og jeg går på mitt siste år på bachelorprogrammet i Geofysikk og klima her ved Universitetet i Oslo,
og jeg tenkte å snakke litt om hvordan det er å være student ved Universitetet i Oslo, og å gå på Geofysikk og klima.
Det er nemlig sånn at vi lever i dag på en klode med begrensede ressurser og ganske truende klimaendringer.
Her på Geofysikk og klima så lærer vi både om årsakene til hvorfor ting har blitt som det har,
men i tillegg så lærer vi også om hvordan vi kan løse disse problemene,
og hvordan for eksempel løse klimakrisen ved bruk av klimamodeller.
Geofysikk og klima er nemlig et studie hvor man kombinerer matematikk, fysikk og programmering for å forstå seg på jordsystemene.
Om det enten er isbreer, om man ser på vær og vind, om man ser på hav eller om man ser på jordskred,
så bruker man en felles verktøykasse for å ta stilling til problemene.
Jeg for eksempel synes det er veldig spennende med programmering,
og jeg synes det er veldig spennende med klimaendringer. Derfor har jeg lært
meg hvordan jeg kan lage klimamodeller for å se på hvordan man kan forskuttere fremtidens klima.
Og det er noe som er veldig kult med Geofysikk og klima. Det er nemlig et veldig fritt studie.
Her kan man velge akkurat som man vil med denne etter at man har tatt og fått denne felles verktøykassen etter det første året,
og det er det flere av mine medstudenter som også synes er en god ting med å studere Geofysikk og klima.
Man har muligheten til å velge så mange fag. Man kan gå mot hydrologi,
man kan gå mot glasiologi, altså isbreer og ting som har med is å gjøre, eller man kan ta værvarsling.
Alle disse mulige retningene kan man gå på fra et felles studie, og det er utrolig mye frihet i studiet.
I tillegg så har vi ganske mye felt i studiet,
og felt er en utrolig spennende måte å ta det teoretiske vi lærer om i forelesningen
og ta det med ut, og se på storskala i naturen de samme fenomenene. For eksempel så satt jeg og regnet på
et datasett med noe meteorologisk data, masse tall, mye programmering, fikk noen linjer på et plott.
Men etterpå dro vi til Finse, tok med oss dette datasettet, og så på værstasjonen som hadde målt dataene.
Da kunne jeg se hvordan de hvordan de grafene jeg hadde laget samsvarte med et vindsystem i virkeligheten i stor skala,
og det var utrolig spennende. Men ikke bare er det faglig interessant å være i felt, det er også
en utrolig sosial hendelse. Man møter studenter fra ulike retninger på GEO, som felles går på tur,
har det hyggelig, og man lærer mye sammen.
GEO er faktisk et veldig lite institutt, og på den måten så får man et utrolig godt studiemiljø.
Man får nære venner, og man får et nært forhold til professorene som får veldig mye tid til hver enkelt student.
Man får rett og slett en førsteklasses veiledning fra forskere, som er verdensmestere på sitt felt.
I tillegg så har vi en sosial forening som heter GÆA.
GÆA arrangerer fester både på tvers av bachelorprogrammene Geofysikk og klima og Geologi og geografi, men de arrangerer også
arrangementer på tvers av kull, så man blir virkelig kjent med alle studentene på GEO.
Det er her jeg har møtt flere av mine aller, aller beste venner.
I tillegg så har Geofysikk og klima studenter en uvurderlig mulighet til å dra på felt til Svalbard.
Det er veldig få studier hvor man kan dra på felt til Universitetssenteret på Svalbard, og hvis man er interessert i enten
antarktisk geofysikk eller arktisk meteorologi, så er felt på Svalbard en utrolig spennende mulighet,
og alle jeg har snakket med som har vært på Svalbard har sagt at det er vert kjempespennende.
Men man kan også dra litt lenger sør, hvis det blir litt for kaldt å være på Svalbard.
Helt til slutt så vil jeg ønsker dere lykke til med valg av studier. Det er et stort og skummelt valg, men jeg kan garantere at hvis dere
søker Geofysikk og klima så blir overgangen fra videregående til studietid en fantastisk reise.
Takk for meg, og lykke til!